 A leè ṣe àpèjúwe rẹ bii oloselu to dantọ, onímọ ìṣirò to pegede àti ojúlówó ọmọ Ibadan tó yanranti Ọjọ Kẹrìnlá, oṣù Kẹrin, ọdún 2020 ni Olunloyo pé ẹni ọdún marundinlaadorun lókè eepẹ. Eyí tó mú kí BBC Yoruba ṣe àkójọ ìtàn nípa akọni ọmọwe náà, wọn sá ní arise ni arika, arika si ni baba ìtàn. Gẹgẹ bá ṣe rí ka lójú òpó itakun agbaye, a leè ṣe àpèjúwe Olunloyo bii ọmọ tí yóò jẹ Asamu, to ti kékeré jẹnu samusamu, torí láti ìgbà èwe rẹ lọ tí de ibi gíga, tó sì di àwọn ipò ńláńla mú. Ìtàn ìgbé ayé VictorOmololu Olunloyo: Ìlú Ibadan, tíì ṣe olú ìlú Ìpínlẹ Ọyọ ni wọn ti bi Omololu Olunloyo ni ọjọ Kẹrìnlá, oṣù kẹrin, ọdún 1935 èyí tó pé fi ọdún marunlelọgọrin báyìí. Ìdílé Horatio Olunloyo, tíì ṣe ẹlẹsin Kristẹni ati Alhaja Bintu Tejumola Abebi Olunloyo, tíì ṣe musulumi ni wọn bí Omololu sì àmọ tó yàn ẹṣin Kristẹni láàyò ni ìlànà baba rẹ. Oun tí Kunle Afolayan ṣe sí mi, mi ò lè ṣeé sí i Ọmọ ọdún mẹtàlá ni Omololu nigba ti baba rẹ dagbere fàyè, síbẹ, ó kàwé de ipò ọmọwe PhD èyí to gba nílé ẹkọ Fáṣitì St. Andrews ni ọdún 1961, nígbà tó pé ọdún mejidinlọgbọn péré. Lẹyìn ọdún kan tó gba òye ọmọwe ni wọn yàn Omololu ni Kọmiṣọnna feto idagbasoke ọrọ aje ni ẹkun ìwọ oòrùn Naijiria lapapọ. Bákan náà lo tun jẹ Kọmiṣọnna fún idagbasoke àwùjọ, Kọmiṣọnna feto ẹkọ nigba méjì, Kọmiṣọnna fún àkànṣe isẹ àti Kọmiṣọnna fún ìjọba ìbílẹ àti oye jíjẹ. Èmi gan máa ń béèrè lọwọ ara mi pé ta ni Wole Soyinka gangan Olunloyo sì lo gbe adé àti ọpá àṣẹ fún Aláàfin ti Ọyọ, Ọba Lamidi Olayiwola Adeyemi Kẹta lórí nigba to jẹ Ọba. Oun kan naa ló gbé ọpa aṣẹ Ọba ati Ade le Ṣọun tí Ogbomoso, Oba Jimoh Oyewumi Ajagungbade Kẹta lásìkò tó wà ní ipò Kọmíṣọnna náà. Irinajo oselu Omololu kò tán si ipo Kọmiṣọnna rárá nítorí ó tún díbo wọlé sípò gomina ní Ìpínlẹ Ọyọ lọdún 1983. Labẹ asia ẹgbẹ òṣèlú National Party of Nigeria, NPN, táwọn èèyàn tún mọ si ẹgbẹ Onílé ni Omololu Olunlọyọ fi dije dupo wọle lati tukọ ipinlẹ Oyo. Àmọ, kòkòrò àwọn ológun tó gba ijọba ilẹ wá nígbà náà, kò jẹ ki Omololu gbádùn òbí ipò gomina tó gbó kaka. Oṣù mẹta péré lo fi jẹ gomina, tí ìjọba ológun Muhammadu Buhari gba akoso Nàìjíríà ni ọjọ Kọkanlelọgbọn, osu Kejìlá, ọdún 1983. Ogundiya: Àṣìṣe Dókítà ló sọ mi di aláàbọ ara lórí kẹkẹ Omololu Olunloyo tún tiraka nínú ètò oselu lẹyìn èyí àmọ kò di ipo kankan mú mọ, tí o sì di àgbà ọjẹ fún àwọn ọmọdé oselu.Omololu Olunloyo ni aya, tí sì bí ọpọ ọmọ nínú èyí ta ti ri gbajumọ akọroyin obìnrin kan, Kemi Omololu Olunloyo. Kunle Afolayan: èmi kò fẹ fi ogún sílẹ fún ọmọ mi BBC Yoruba wa n gbàdúrà fún ọmọwe Victor Omololu Olunloyo to pé ẹni ọdun marundinlaadọrun lókè eepẹ pé Ọba òkè yóò túbọ lọra ẹmí wọn fún ilẹ Yoruba. Ta bá ń sọrọ ojúlówó àwọn ọmọ Yorùbá tó dantọ, àwọn ọmọ ilẹ Kaaro óò jiire tí kìí ṣe asadanu, ọkàn ni Victor Omololu Olunloyo jẹ. Ta ni Omololu Olunloy o ? : Omololu Olunloyo: Ọdọmọde Kọmiṣọnnà tí kò pé ẹni ọgbọn ọdún tó tún jé Gómìnà oṣù mẹta 